**Son, 24. juni 2012**

**Vedtekter for Skutebaugveien Veilag, Son**

1. Formål

Skutebaugveien er et privat veianlegg, og veilaget skal opparbeide og bekoste vedlikehold (herunder veifundament) og snømåking av veistrekningen.
Veilagets medlemmer er alle som har matrikkel til Skutebaugveien i Son, Vestby Kommune.
Veianlegget skal administreres av et styre som skal ivareta interessene til de som har matrikkel til eller er brukere av Skutebaugveien.

1. Årsmøte

Styret innkaller til årsmøte i perioden 01.03 til 01.07 hvert år.
Til behandling:
Regnskap for inneværende periode.
Budsjett for neste periode.
Valg for neste periode.
Forslag som følger innkallingen.

1. Styret

Styret skal bestå av 4 medlemmer - eller medlemmers familie - som velges for 2 år ad gangen på årsmøtet som holdes i perioden 01.03 til 01.07 hvert år. Av de 4 skal årsmøtet velge en formann som også skal fungere som kasserer og ha fullmakt på lagets konto. To styremedlemmer skal byttes ut hvert år.
Styret skal samarbeide med andre interessenter i området for å effektivisere vedlikeholdet.

1. Vedtak

Alle vedtak på årsmøtene skal besluttes med enkelt flertall av de fremmøtte. Forslag til vedtak må innsendes til styret innen 15.02. Innkalling skal sendes ut minst 4 uker før årsmøtet.
Med innkalling skal følge forslag til neste års kontingent. Skriftlig fullmakt er tillatt.

1. Vedlikehold og årskontingent

Kontingent blir innkalt for å dekke nødvendig vedlikehold, salting og snøbrøyting. Avtalt årskontingent gjelder inntil ny kontingent fastsettes. Oppsitterne er solidarisk ansvarlig for avtalt arbeid på veien. Manglende kontingent blir, om nødvendig, underlagt vanlig purring og inkassorutiner.

Skader som oppstår på veien som følge av anleggsarbeid dekkes av det medlem som har igangsatt arbeidet. Veikomiteen kan utbedre skaden på medlemmets regning dersom skadene ikke utbedres straks.

Fritidsboliger betaler1/3 kontingent i forhold til eiendommer regulert som helårsboliger. En stemme fra fritidsbolig teller i.h.t. Vegloven bare 50 % av de som betaler full kontingent.

Eiere av fritidsboliger som frivillig betaler full kontingent, har full stemmerett.

Kontingenten er uavhengig av den benyttede veistrekning.

1. Investeringer

Nødvendig forbedring av eksisterende vei besluttes av og kostnader fordeles blant de berørte medlemmer etter vedtak med 2/3 flertall av de av disse fremmøtte.
Investeringer ut over vedlikehold skal da bare fordeles til de dette berører.

1. Veglov

Skutebaugveien Veilag er underlagt Veglovens bestemmelser og medlemskap er pliktig for alle matrikkeleiere. Om oppgradering av vei bestemmes, skal traseer bestemt av den offentlige reguleringsplanen følges

1. Oppløsning

Veilaget blir oppløst dersom veien blir overtatt av Vestby Kommune eller blir sammenslått med andre lag.
Eventuelle midler som da ikke er oppbrukt, videreføres til nytt lag/Vestby Kommune.